b'\n_START_ARTICLE_\nGianfranco Ferr\xc3\xa9\n_START_PARAGRAPH_\nGianfranco Ferr\xc3\xa9 (15. elokuuta 1944 \xe2\x80\x93 17. kes\xc3\xa4kuuta 2007, Milano) oli italialainen muotisuunnittelija. H\xc3\xa4net muistetaan parhaiten toimestaan Christian Diorin muotitalon p\xc3\xa4\xc3\xa4suunnittelijana vuosina 1989\xe2\x80\x931996._NEWLINE_Ferr\xc3\xa9 valmistui arkkitehdiksi vuonna 1969, ja aloitti seuraavana vuonna uransa muotisuunnittelijana. H\xc3\xa4n suunnitteli sadeasuja vuosina 1972\xe2\x80\x931974. Ferr\xc3\xa9 suunnitteli malliston nimelt\xc3\xa4 Baila vuonna 1974, ja perusti yhti\xc3\xb6ns\xc3\xa4 Gianfranco Ferr\xc3\xa9 Spa vuonna 1978. H\xc3\xa4n esitteli ensimm\xc3\xa4isen mallistonsa naisille vuonna 1978 ja miehille 1982, ja ensimm\xc3\xa4isen couture-mallistonsa Roomassa vuonna 1986._NEWLINE_Ferr\xc3\xa9 kuoli 17. kes\xc3\xa4kuuta 2007 aivoverenvuotoon Milanossa. H\xc3\xa4n oli kuollessaan 62-vuotias.'